| =COUNT(A1:A3) | = count the number of numbers in (A1:A3). அதாவது, எத்தனை எண்கள் எனக் கண்டுபிடி. இங்கே மூன்று எண்கள் உள்ளன. எனவே, விடை 3 ஆகும். |  |
| =MEDIAN(A1:A3) | MEDIAN(A1:A3) = median of A1,A2 and A3. அதாவது, நடு எண்ணைக் கண்டு பிடி. 10,20,30 -இல், நடு எண் 20 ஆகும். அதுபோலவே, 10,20,30,40,55 - இன் நடு எண் 30 ஆகும். ஆனால், இதன் சராசரி 31 ஆகும். |  |
| =TODAY | இது இன்றைய தேதியைக் காட்டும். எ.டு. 10/28/13. அதாவது, அக்டோபர் 28, 2013. |  |
| =NOW | இப்போதைய நேரத்தைக் காட்டும். எ.டு. 10/28/2013 23:29:31. அதாவது, தேதியையும், நேரத்தையும் காட்டும் |  |
| =AND(A1:A3) | AND(A1:A3) என்பதன் விளக்கம் A1&A2&A3 ஆகும். A1=10, A2=20, A3=30 என்று இருப்பதால், A1&A2&A3 = 10&20&30. இனி, 10&20&30 -இன் மதிப்பு TRUE ஆகும். இந்த எண்களில் ஏதேனும் ஒரு எண் 0 என்றாகுமாயின், A1&A2&A3 மதிப்பு FALSE என்று ஆகிவிடும். எடுத்துக்காட்டாக, A3=0 என்றானால்,
A1&A2&A3  
= 10&20&0  
= FALSE. |  |
| =OR(A1:A3) | OR(A1:A3) = A1 or A2 or A3 . எனவே, 10 or 20 or 30 - இன் மதிப்பு TRUE ஆகும். எல்லா எண்களும் 0 என்று ஆனால், இதன் மதிப்பு 0. அதாவது, 0 or 0 or 0 = 0. |  |
| =NOT(A1) | A1-இன் மதிப்பு 10 - ஆக இருப்பதால், NOT(A1) = NOT(10) = FALSE. A1 - இன் மதிப்பு 0-ஆக இருந்தால், NOT(A1) = NOT(0) = TRUE. |  |
| =IF(A1<A2, 100,200) | A1-இன் மதிப்பு A2-இன் மதிப்பை விட குறைவாக இருக்கும் போது, IF(A1<A2, 100,200)-இன் மதிப்பு 100 . அப்படி இல்லாவிட்டால், இந்தக் கோவையின் மதிப்பு 200 . A1=10, A2=20 என்று இருப்பதால், IF(A1<A2, 100,200) =இன் மதிப்பு 100. |  |
| =DEC2BIN(23) | Decimal to binary. இந்த வாய்பாடு ஒரு பதின்ம எண்ணை இரும எண்ணாக மாற்றித் தரும். ( பதின்மம் - decimal, இருமம் - binary) எடுத்துக் காட்டாக, DEC2BIN(23) என்ற கோவை 23- என்ற பதின்மத்தை 10111 என்ற இரும மதிப்புக்கு மாற்றித் தரும். அதாவது, DEC2BIN(23) = 10111. |  |
| =BIN2DEC(10111) | Binary to decimal. இந்த வாய்பாடு 10111 - என்ற இரும எண்ணை பதின்ம எண்ணாக மாற்றித் தரும். அதாவது, BIN2DEC(10111 ) = 23. |  |
| =ISBLANK(A1) | A1 என்ற கட்டத்தில் ஒன்றும் இல்லாமல் வெறும் கட்டமாக இருந்தால், ISBLANK(A1) என்ற கோவை TRUE என்ற மதிப்பைத் தரும். இல்லையேல், FALSE என்ற மதிப்பைத் தரும். | } |  
வரை படங்கள் (Charts)
அட்டவணையில் உள்ள எண்களைப் பார்த்துப் படித்துப் புரிந்து கொள்வதை விட, இந்த எண்களை வரை படங்களாக மாற்றினால், அவற்றைப் புரிந்து கொள்வது எளிதாக இருக்கும். விரிதாளில் எண்களை வைத்துக் கொண்டு நாம் பலவகையான வரைபடங்களை உருவாக்க முடியும்.  
கீழே உள்ள படத்தில் (ஒவ்வொரு நாளும் வந்த வருமானம், நெடுவரிசை வரைபடம்-column chart), ஒரு கடையில் அரிசி, பருப்பு, வெங்காயம் ஆகியன விறபனை செய்ததில் கிடைத்த வருமானம முதலில் அட்டவணையாக காட்டப்பட்டுள்ளது. பின் அது நெடு வரிசைப் படமாக (column chart) வரையப் பட்டுள்ளது. இதில், X-அச்சில் திங்கள், செவ்வாய் போன்ற நாட்களும், Y-அச்சில் வருமானமும் குறிக்கப் பட்டுள்ளன. எடுத்துக் காட்டாக, திங்கள் கிழமையில் அரிசி, பருப்பு, வெங்காயம் விற்ற வருமானம் மூன்று தனித்தனி நிறத்தில் செங்குத்துக் கோடுகளாகப் போடப்பட்டுள்ளன. அது போன்றே மற்ற நாட்களுக்கும் போடப்பட்டுள்ளது. இந்தப் படத்தில் இருந்து, மிக அதிகமாக விற்பனை ஆகி உள்ள பொருள் வெங்காயம் வெங்காயம் என்றும், அது செவ்வாய், புதன் நாட்களில் ஆகி இருக்கின்றது என்றும் எளிதாகக் காண முடிகின்றது. மிகக் குறைவாக விற்பனை ஆகி உள்ள பொருள் அரிசி என்றும் அது திங்கட் கிழமை ஆகியுள்ளது என்றும் நமக்குப் பார்த்த உடனே தெரிகின்றது.  
அரிசி, பருப்பு வருமானம் (நாளொன்றுக்கு) கோடுகளை வைத்து இன்னொரு படத்தில் வரையப்பட்டுள்ளது (line chart). இதில், அரிசி நீல நிறத்திலும், பருப்பு சிவப்பு நிறத்திலும் காட்டப் பட்டுள்ளது. இந்தப் படத்திலும், அரிசி மிகக் குறைந்த வருமானத்தையே கொடுத்திருக்கின்றது என்று தெரிய வருகின்றது.  
அரிசி விற்பனையில் ஐந்து நாட்களிலும் வந்த வருமானம் வட்டப் படமாகக் (pie chart) காட்டப் பட்டுள்ளது. இதிலும், திங்கட் கிழமை அரிசி மிகக் குறந்த அளவே வருமானத்தை ஈட்டி உள்ளது என்று காணலாம்.  
கடையில் பல மளிகைப் பொருள்கள் சேர்த்து வைக்கப் படுகின்றன. எடுத்துக்காட்டாக, படத்தில் அரசி, பருப்பு, வெங்காயம் என பலவகையான பொருட்கள் காட்டப்பட்டுள்ளன. இதில், அரிசி, பருப்பு, வெங்காயம், எண்ணெய் என்பவை மளிகைப் பொருட்கள் என்றும், பொன்னி, சம்பா, குறுவை ஆகியன அரிசி என்றும், துவரை, கடலை ஆகியன பருப்பு என்றும் குறிப்பிடப் பட்டுள்ளன. இந்தப் பட்டியலை மரம் போன்ற அமைப்பில் ஒரு படமாகக் காட்டலாம். (இது போன்ற படத்தை ஆங்கிலத்தில் tree என்று சொல்வார்கள்.) இந்த மரம் போன்ற படங்களினால் என்ன நன்மை என்றால், எடுத்துக்காட்டாக, புதியது என்பது பொன்னி என்றும், பொன்னி என்பது ஒரு வகை அரிசி என்றும், அரிசி என்பது ஒரு வகை மளிகைப் பொருள் என்றும் எளிதாகப் பார்த்துத் தெரிந்து கொள்ளலாம்.  
ஒரு சில நேரங்களில் நம்மிடம் உள்ள எண்கள் உலகப் படத்தில் குறிக்க வேண்டி இருக்கலாம். எடுத்துக்காட்டாக, உலகத்தில் தமிழர் வாழும் ஒரு சில நாடுகள் அட்டவணையில் கொடுக்கப் பட்டுள்ளன. இதை உலக வரைபடத்தில் விரிதாளின் உதவி கொண்டு எளிதாக குறிக்கலாம்.